স্বাভাবিক অবস্থায় অন্তর সত্তা-টি অস্থিরতাকে ধারন করে না, করতে চায় না এবং পারেও না। ইহা সকলের জন্য চিরন্তন সত্য। সহজ ভাবে, দুনিয়ার সকল মানুষ অবশ্যই “মিথ্যা বলা”-কে অপছন্দ করে। কোন প্রতারক, মিথ্যাবাদী, দুশ্চরিত্রার সংস্পর্শে অন্তর যতটুকু অস্থির হয়ে উঠে, তার চেয়ে অনেক বেশী তিক্ততার সহিত অস্থির হয় কর্কশ, রুঢ় আচরণকারী এবং মূর্খদের সংস্পর্শে। আবার এই অন্তর-ই অহংকার, কামনা, হিংসা ইত্যাদির বশবর্তী হয়ে অন্তরকে মজা লাগানোর পাত্রে ঢুবিয়ে রাখার উদ্দেশ্যে নিকৃষ্ট স্বভাবের মানুষদের সংস্পর্শে আসে এবং সে নিজেও এই নিকৃষ্ট গুণাবলীর অধিকারী হয়। অস্থিরতার ভিতরে অন্তর ধরে রাখা কেবল সম্ভবপর হয় তখনই, যখন কেহ তার অন্তরকে স্বাভাবিকতার অবরণ থেকে কঠোরতার আবরনে প্রবেশ করিয়ে স্বভাবকে কঠিন ও রুক্ষ করে। মোহাম্মদ(সা.) তাঁর সময় ছিল অন্ধকার ও মূর্খের যুগ। হত্যা, দাঙ্গা-হাঙ্গামা, যুদ্ধ, ব্যভিচার, শিশু হত্যা, প্রতারণা, দস্যুতা, বিচারবিহীন সমাজ যা ছিল নিকৃষ্টতর এবং এক জঘন্য মানবিকতার অধঃপতন ও অনৈতিকতার সমাজচিত্র। যে কেহ তার স্বভাব বিরুদ্ধ কাজ করে না এবং স্বেচ্ছায় আশপাশের নির্বোধদের সংস্পর্শে যায় না। আর মোহাম্মদ(সা.) শুধু আরবের মূর্খ ও নির্বোধ জাতি নয়, কিয়ামত পর্যন্ত দুনিয়ার সকল মানুষের দায়িত্ব ও পথপদর্শক হিসেবে আবির্ভূত হয়েছেন। চরিত্রের সর্বনিম্ন স্তর থেকে বিশাল জনসমুদ্রকে চরিত্রের উন্নত স্তরে আরোহণ করার দায়িত্ব নিয়েছেন। এই মহান দায়িত্ব শুধুমাত্র রাসুলের পক্ষেই সম্ভব। ইহা সত্য, মহা-সত্য। মানুষ খুব কমই ইহা অনুধাবন করে।